cyanic-selkie/wikianc huggingface dataset:
லூயி பால் கையேட்டே
வாழ்க்கைக் குறிப்பு
1877 ஆம் ஆண்டில் திரவ ஆக்சிசன் துளிகளை உருவாக்கும் முயற்சியில் கையேட்டே வெற்றி பெற்றார். இதே காலப்பகுதியில் சுவிட்சர்லாந்தைச் சேர்ந்த ரவுல் பிக்டே என்பவர் சூல்-தாம்சனின் விளைவைப் பயன்படுத்தி ஆக்சிசனைத் திரவமாக்கினார்.
இதனை விட, கையேட்டே ஈபெல் கோபுரத்தில் 300-மீ/985-அடி உயர அழுத்தமானி ஒன்றைப் பொருத்தினார். கீழே விழும் பொருட்கள் மீதான வளித் தடை பற்றி ஆராய்ந்தார். தானியங்கிப் புகைப்படக்கருவி, உயரமானி போன்ற பல கருவிகளை இவர் வடிவமைத்தார்.
மேற்கோள்கள்
பகுப்பு:1832 பிறப்புகள் பகுப்பு:1913 இறப்புகள் பகுப்பு:பிரெஞ்சு இயற்பியலாளர்கள்
பஞ்சாபி நாட்டார் சமயம்
thumb|பஞ்சாப் பகுதி வரைபடம் thumb|பகத் பாபா காலு ஜீ பஞ்சத் ஆலயம் thumb|பாபா புல்லே ஷா கல்லறை, கசூர், பாக்கித்தான் thumb|குருதுவாரா சாகிப் & பாபா பாலா ஜி சுமாத் குரியானா பஞ்சாபி நாட்டார் சமயம் என்பது பஞ்சாப் பகுதி மக்களுக்கே உரித்தான  நீத்தார் வழிபாடு, உள்ளூர் சிறுதெய்வ வழிபாடு, உள்ளூர் பண்டிகைகள் உள்ளிட்டவைக் குறித்த நம்பிக்கைகளையும் வழக்கங்களையும் குறிக்கும். ஒழுங்கு பெற்ற சமயங்கள் பலவற்றின் கலந்துரையாடலாகத் திகழும் பஞ்சாபி நாட்டார் சமயங்களின் அடையாளமாகப் பஞ்சாபி நாட்டார் சமய ஆலயங்கள் பஞ்சாப் பகுதியில் பல உள்ளன. இவ்வாலயங்கள் பல்வேறு சமயங்களுக்கிடையேயான உரையாடல்களையும், புனிதர்களைப் போற்றி வணங்கும் தனித்துவமான பண்பாட்டு வழக்கத்தையும் எடுத்துக் காட்டுவதாய் விளங்குகிறது.
பஞ்சாபி நாட்டுப்புறப் பிறப்பியல்
thumb|தாபா சிங் ஷஹீத் பஞ்சாபிகள் தாம் பின்பற்றும் ஒழுங்குபெற்றச் சமயம் எதுவாயினும் அவர்களது நாட்டார் சமயத்தையும் தொடர்ந்து பின்பற்றுவர். சிலபோது இச்சமயங்களின் நம்பிக்கைகளும் வழக்கங்களும் அவர்கள் பின்பற்றும் பெருஞ்சமயத்திற்கு எவ்வித தொடர்பு அற்றும் அமையும். சிலபோது அவற்றிலிருந்து பெறப்பட்ட நம்பிக்கைகளைக் கொண்டும் அமையும்.
பஞ்சாபி நாட்டார் பிறப்பியலில் அண்டம் மூன்று பகுதிகளாகப் பகுக்கப்பட்டுள்ளது: தேவ்லோக் என்பது ஆகாஷ் என்று வழங்கப்படும் வானில் அமைந்த கடவுள், புனிதர்கள் மற்றும் முன்னோர்களின் உறைவிடப் பகுதி. முன்னோர்/நீத்தோர் கடவுளாகவோ புனிதராகவோ ஆகலாம்.
பஞ்சாபி முன்னோர் வழிபாடு
thumb|அகமது ஸிர்ஹிந்தி கல்லறை, ரௌசா ஷரீப் வளாகம், ஸிர்ஹிந்த் thumb|உஸ்தாத் கல்லறை, நகோதர், பஞ்சாப் thumb|உஸ்தாத்களின் கல்லறை, நகோத thumb|08IN2130 prayer flags Hindu shrine and red flag
ஜாதேரா—நீத்தோர் ஆலயங்கள்
ஜாதேரா என்பது ஒரு குடும்பப் பெயரை நிறுவிய பொது மூதாதையரையும் மற்றும் தொடர்புடைய அனைத்துக் குல மூதாதைகளையும் போற்றி நினைவுகூற அமைக்கப்படும் ஆலயங்கள் ஆகும்.
ஒரு குலத்தையோ கிராமத்தையோ நிறுவியவரின் பெயரில் ஜாதேரா அமையலாம். எனினும் பல கிராமங்களில் பெயரற்ற ஜாதெராக்களும் காணப்படுகின்றன. சில குடும்பங்களில் ஜாதேராவை நிறுவியவர் ஒரு புனிதராகவும் இருக்கலாம். பாபா ஜோகி பீர் போன்ற இத்தகைய புனிதர்கள், அந்தந்த ஜாதேராவிற்குத் தலைமை ஏற்று, அதன் வழி வருவோரால் வணங்கப்படுவதோடு, பொதுவான பலராலும் போற்றி வணங்கப்படுவர்.
பஞ்சாபி குலப்பெயர் மரபு
ஒரு குலப்பெயர் கொண்ட பஞ்சாபிகள் அனைவரும் ஒரே மூதாதையின் வழியில் தோன்றியதாக அவர்கள் நம்புகின்றனர். பஞ்சாபியில் குலப்பெயர் கௌத் அல்லது கோத்ரா என்று வழங்கப்படுகிறது.
குலப்பெயர் குழுக்கள் ஒரே பூர்வீகத்தைக் கொண்ட சிற்சிறு குடும்பக் குழுக்களாக மேலும் பகுக்கப்படுகின்றது. வழக்கமாக குறைந்தது ஏழு தலைமுறைகளுக்கு அடையாளம் காணக்கூடிய உறவுகள் ஒரு குடும்பக் குழுவாக அறியப்படும்.
பண்டைக் காலங்களில், ஒரு கிராமவாசிகள் அனைவரும் ஒரே குலப்பெயர் கொண்டிருப்பதைப் பரவலாகக் காணலாம். வேறு புது கிராமத்திற்கு பெயர்ந்து செல்லுகையிலும் தங்களின் மூல ஜாதேராவிற்கும் தொடர்ந்து மரியாதை செலுத்துவர். பிராமணர், சாஹலர் மற்றும் சந்துக்கள் தத்தம் ஊரில் புதிய ஜாதேராக்களைக் கொண்டுள்ளபோதும், இன்றளவும் தங்கள் ஒட்டுமொத்த குலப்பெயருக்குக் காரணமான மூதாதைக்குத் தொடர்ந்து மரியாதை செலுத்தி வருகின்றனர்.
காலப்போக்கில் பஞ்சாபி கிராமங்களில் வெவேறு குலப்பெயர் குடும்பங்கள் கலந்து வாழத் துவங்கினர். இதனால் ஒரு கிராமம் ஒரே ஜாதேராவை மட்டும் கொண்டிருந்தபோதும் அதனை வெவ்வேறு குலப்பெயர் குழுக்களும் பொதுவாகப் பயன்படுத்தத் துவங்கின. எனினும், ஜாதேரா, கிராமத்தை நிறுவிய மூதாதையின் பெயரிலேயே வழங்கப்படும். சிலபோது குறிப்பிட்ட பொதுக் குலங்களின் மூதாதைகளின் பெயரில் பல ஜாதேராக்கள் ஒரே கிராமத்தில் நிறுவப்படுவதும் உண்டு.
ஒரே குலதோர், ஒரு கிராமத்தைப் புதிதாகத் தோற்றுவிக்கையிலும் அவர்கள் தம் மூதாதையின் கிராம ஜாதேராவிற்குத் தொடர்ந்து சென்றுவருவர். அது இயலாத போது பழைய ஜாதேராவில் இருந்து ஒரு தொடர்பு பெறப்பட்டு புதிய ஜாதேரா ஒன்று புது கிராமத்தில் தோற்றுவிக்கப்படும்.
வழிபாடு
thumb|19-ஆம் நூற்றாண்டைச் சேர்ந்த பஞ்சாபி சன்னதி ஜாதேரா வழிபாடு முறையான சமத்தின் பகுதியல்லாது, நாட்டார் சமயத்தின் பகுதியாக வழங்கப்படும். இவ்வழிபாடு முறையான சமயத்தில் வழக்கிலிருக்கும் வழிபாட்டு முறை போலல்லாமல் மூத்தோருக்கு மரியாதை தரும் விதம் அமைவது.
சாஹல் ஜாட்கள், அத்வால், சீமாக்கள் மற்றும் தூலிக்கள் ஆகியோரது புராணங்கள் ஜாதேராக்களின் தோற்றம் பற்றிக் கூறும் புகழ்பெற்ற புராணங்களுள் சில.
ஜாதேராக்களின் பட்டியல்
thumb|குரு பாக் சிங், கர்தார்பூர், பஞ்சாப், இந்தியா (வட்)
விழாக்கள்
thumb|சுவாமி சர்வானந்த் கிரி thumb|பகத் பாபா காலு ஜி பஞ்சத் thumb|கழுதையில் வீற்றிருக்கும் சீத்தலா பஞ்சாப்பில் பின்வருவது போன்ற பல திருவிழாக்கள் கொண்டாடப்படும்.
பாபா கால்லு நாத் விழா
உரோமனா குலத்தின் பாபா கால்லு நாத்தின் நினைவாக பதிண்டா மாவட்டத்தில் புச்சோ மாண்டியின் அருகிலுள்ள நாதனா கிராமத்தில், ஆண்டுதோறும் பிப்ரவரி-மார்ச்சு மாதத்தில் திருவிழா கொண்டாடப்படும். இத்திருவிழா நான்கு நாட்கள் நீடிக்கும். முதல் நாள் உரோமனாக்களுக்கு மட்டும் உரித்தானது. மற்ற மூன்று நாட்களில் அனைவரும் பங்கு பெறலாம்.
பாபா காலா மெகர் விழா
பாபா காலா மெகரைப் போற்றி 'சந்து' குலத்தார் ஆண்டுதோறும் அம்ரித்சர் மாவட்டத்தில் விழா எடுப்பர்.
ஆண்டுதோறும் ஏப்ரல் மாதத்தை ஒட்டி நடத்தப்படும் இத்திருவிழாவில் சந்துக்கள் தவிற பஞ்சாப் மற்றும் இராசத்தானைச் சேர்ந்த மற்ற இனங்களும் குலங்களும் பங்கு பெறும்.
சந்துக்களின் பழங்கதை ஒன்றின்படி, பாபா காலா மெகர் ஒரு நாள், கால்நடைகளை மேய்த்துக் கொண்டிருக்கையில் பாபா கோரக்நாத்தைச் சந்திக்க நேர்ந்தது. அப்போது பாபா கோரக்நாத் அவரிடம் சிறிது பால் வேண்டியுள்ளார். கால்நடைகள் அனைத்தும் காளைகளாக இருந்த போதும் பாபா காலா மெகர் அவற்றைத் தன் பிரம்பால் தட்டி அதிசயிக்கத்தக்க வகையில் பாலைக் கரந்து தந்ததாகக் கதை அமைகிறது.
பாபா ஜோகி பீர் விழா
பட்டிண்டா மாவட்டத்தின் மாண்ஸா வட்டத்திலுள்ள போபால் கிராமத்தில் இவ்விழா கொண்டாடப்படும்.
சாஹல் ஜாட்களின் குருவென அறியப்படும் பாபா ஜோகி பீரைப் போற்றி இவ்விழா எடுக்கப்படுகிறது. முகலாய ஆட்சிக் காலத்தில், முகலாய அரசர்களோடு பாபா ஜோகி பீர் போரிட்டதாகக் கூறப்படுகிறது.
சண்டையின்போது அவரது தலை துண்டிக்கப்பட்டும், அவரது உடல் மட்டுமே உயிர் முற்றும் வடியும் வரை தொடர்ந்து போரிட்டுக் கொண்டே இருந்ததாகக் கூறப்படுகிறது. ஜோகி பீரின் வீரத்தையும் தியாகத்தையும் போற்றி அவருக்கு ஒரு சன்னதி அமைத்து விழா எடுக்கத் துவங்கினர்.
குவாஜா கிதுர்
thumb|கிதுர் பஞ்சாப் பகுதியில், குவாஜா கிதுர் என்பது கிணறு ஓடைகள் போன்ற நீர்நிலைகளுக்குப் பொறுப்புடைய ஆன்மாவாகக் கருதப்படுகிறது. சிக்கந்தர் நாமாவில் இவரை அமரத்துவக் கிணற்றின் பொறுப்பாளரெனக் குறிப்பிடப்பட்டுள்ளது. பலச் சமயத்தாராலும் போற்றி வணங்கப்படுகிறார். பச்சை வண்ண ஆடை அணிந்து, ஒரு மீன் மேலேறி பயணிப்பதாக உருவப் படுத்தப்படுவார். இவரது முதன்மை சன்னதி, பாகிஸ்தானிலுள்ள பஞ்சாப்பின் பஃக்கார் அருகில் உள்ள சிந்து ஆற்றுத் தீவில் உள்ளது.
சஞ்சி
சஞ்சி என்பது அன்னை தெய்வத்திற்குப் படைக்கப்படும் பண்டிகை ஆகும்.
குஃக்கா பீர்
thumb|வீர் கோகாஜி குஃக்கா பீர், பாம்புகளிடமிருந்து தங்களைக் காத்துக் கொள்ளும் பொருட்டு வணங்கப்படுகிறார். சாப்பர் மேளா எனும் திருவிழா ஆண்டுதோறும் குஃக்கா பீரின் பெயரில் கொண்டாடப்படுகிறது.
கேத்ரி - கோர்ஜாஸ் தேவி பண்ணை
தொன்றுதொட்டு பஞ்சாபி மக்கள், நவராத்திரியின் முதல் நாளில் ஒரு மட்பாண்டத்துள் பருப்பு, தானியங்கள் மற்றும் பிற விதைகளையும் விதைத்து ஒன்பது நாட்களுக்கும் நீர்விட்டுப் பேண, இறுதி நாளில் முளை விட்டிருக்கும். "கேத்ரி" என்றழைக்கப்படும் இவ்வழக்கம், வளச் செழுமையைக் குறிக்கும். பார்லி தானியங்களை பட்பாண்டத்தில் விதைப்பது மிக முக்கியம். பத்தாவது நாளில் தளிர்கள் 3-5 அங்குல நீளம் வளர்ந்திருக்கும். தசரா அன்று, தளிகளின் வடிவிலிருக்கும் கோர்ஜா தேவி (பார்வதி அம்மன்) உள்ளம் குளிர வேண்டிச் சிவப்புத் துணியால் போர்த்தப்பட்டு வணங்குவர். அன்றைக்கே தேவியைத் தொழுத பின்னர் "கேத்ரி" தளிர்கள் நீரில் முழுக்கப்படும். இச்சடங்குகள் அறுவடையோடு நெருங்கிய தொடர்புடையவை. கேத்ரியில் நிகழும் பார்லீ பயிர் அறுவடை முதல் விளைப் பயனாகக் கருதப்படும்.
கோரக்நாத்
வலது|thumb|தில்லா ஜோகியனில் உள்ள இந்துக் கோவில் கோரக்நாத் 11-12ஆம் நூற்றாண்டைச் சேர்ந்த  சைவ சமயத்தோடு தொடர்புடைய நாத் யோகி ஆவார். மத்சயேந்தரநாத்தின் முக்கிய இரு சீடர்களுள் ஒருவர்; மற்றொரு சீடர் சௌரங்கி. இவர் புராண் பகத் திற்குப் போதனை அளித்தார்.
புராண் பகத்
புராண் பகத் பஞ்சாப் பகுதி மற்றும் துணைக்கண்டத்தின் பிற பகுதிகளிலும் போற்றி வணங்கப்படும் புனிதராவார். அவர் சியால்கோட்டின் இளவரசரும் ராஜா சால்பானின் மகனும் ஆவார். பாபா சகாய் நாத் ஜி என்று வணங்கப்படுகிறார். இவர் கோரக்நாத்திடம் ஆன்மீகப் பயிற்சி பெற்றார். சிறுவயதில் இவரது தந்தையின் ஆணையின் பெயரில், கிணறு ஒன்றில் சில நால் காலம் களித்தார்.
சியால்கோட்டில் உள்ள புராணின் கிணற்றிற்குப் பலதரப்பட்ட மக்கள் வந்து வணங்குகின்றனர். குறிப்பாக மக்கட்பேறு அடையாத பெண்கள் குவெட்டா கராச்சி போன்ற தொலைவிடங்களில் இருந்தும் வருகை தருகின்றனர்.
நோன்புகள்
thumb|தல்ஹான் ஜலந்தர் மசானி சன்னதி நோன்புகள் பஞ்சாபி நாட்டார் சமய வழக்கங்களில் பெரும் பங்கு வகிக்கின்றன.
பருவக்கால பண்டிகைகள்
பஞ்சாப் பகுதி மக்கள் விவசாயத்தில் பெரும் ஈடுபாடு உடையவர். இதனால் லோரி, பஸந்த் பஞ்சமி என்று வழங்கப்படும் வசந்தப் பட்டத் திருவிழா, வைசாக்கி மற்றும் ஊஞ்சலாட்டுப் பண்டிகையான தீயான் போன்ற விவசாயத் தொடர்புடைய பருவக் கால பண்டிகைகள் இன்றளவும் வெகு சிறப்பாகக் கொண்டாடப்படுகிறது. காலப்போக்கில் இவை சமயப் பண்டிகைகளோடு ஒருங்கமைந்த போதிலும், இப்பண்டிகைகளின் மெய் பொருள்கள் மறையவில்லை.
சான்றாதாரங்கள்
பகுப்பு:இந்திய சமயங்கள் பகுப்பு:பஞ்சாபி பண்பாடு பகுப்பு:பஞ்சாபி நாட்டார் சமயம்
ஏதென்ஸின் அக்ரோபோலிஸ்
ஏதென்ஸின் அக்ரோபோலிஸ் (Acropolis of Athens) என்பது ஏதென்ஸ் நகரின் உள்ள உயர் பாறை அடுக்கின் மேல் அமைந்துள்ள ஓர் பண்டைய அரண் ஆகும். இது வரலாற்றில் குறிப்பிடத்தக்க, பெரும் கட்டிடக்கலையின் பண்டைக் கிரேக்கக் கட்டிடக்கலை எச்சங்களையும், குறிப்பாக பிரபலமான பார்த்தினன் கட்டிடத்தையும் கொண்டுள்ளது. அக்ரோபோலிஸ் என்ற கிரேக்கச் சொல் "விளிம்பு", "கடைசி எல்லை" (ἄκρον) மற்றும் "நகர்" (πόλις) என்பவற்றிலிருந்து பெறப்பட்டது. கிரேக்கத்தில் பல அக்ரோபோலிஸ் காணப்பட்டாலும் ஏதென்ஸின் அக்ரோபோலிஸின் குறிப்பிடத்தக்க தன்மையினால், அது பொதுவாக "அக்ரோபோலிஸ்" என அறியப்படுகிறது.
வெளி இணைப்புக்கள்
பகுப்பு:பண்டைய கிரேக்கக் கட்டிடக்கலை பகுப்பு:கிரேக்கத்தில் உள்ள உலக பாரம்பரியக் களங்கள்
இரும்பை ஊராட்சி
இரும்பை ஊராட்சி (Irumbai Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4849 ஆகும். இவர்களில் பெண்கள் 2404 பேரும் ஆண்கள் 2445 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரசு (2003 திரைப்படம்)
அரசு (Arasu) இந்தியாவின் தமிழ் மொழியில்2003 இல் வெளிவந்த அதிரடி மற்றும் மசாலாப்  படமாகும். இத்திரைப்படத்தில் சரத்குமார், ரோஜா, சிம்ரன், சாய்குமார், வடிவேலு, மற்றும் டெல்லி கணேஷ் ஆகியோர் நடித்திருந்தனர். இத்திரைப்படத்தை இயக்குநர் சுரேஷ் இயக்கியுள்ளார். இப்படத்திற்கு ஒலிப்பதிவு மற்றும் இசையினை இசையமைப்பாளர் மணிசர்மா மேற்கொண்டுள்ளார். இந்த படம் பாக்ஸ் ஆபிஸில் ஒரு "சூப்பர் ஹிட்" என அறிவிக்கப்பட்டது. குமார் நடித்த இரட்டை வேடங்களில் தரிசனம் செய்துகொண்டே இந்திரனாக கன்னடத்தில் ரீமேக் செய்யப்பட்டது. 2008 இல் கன்னட நடிகர் தர்ஷன் சரத்குமார் நடித்த இரட்டை வேடத்தில் நடித்து இந்திரா என்ற பெயரில் மறு ஆக்கம் செய்யாப்பட்டது.
கதை
அரசு ஒரு கொலைகாரன் என்பதை அறிந்து கும்பகோணத்தில் உள்ள அனைவரும் அதிர்ச்சியடைகிறார்கள். அரசு வேணு சாஸ்திரியின் குடும்பத்தினரை சந்தித்து உண்மையை வெளிப்படுத்துகிறார். நடராஜ் என்பவரின் ஒரே மகன் அரசு (சரத் குமார் - இரட்டை வேடம்) சென்னையில் அவரைப் பின்பற்றுபவர்களால் பெரியவர் என்று அன்பாக அழைக்கப்படுகிறார். இங்கே கதை பினோக்கிச் செல்கிறது. பெரியவர் சென்னையில் உள்ள ஏழை மற்றும் குடிசைவாசிகளின் நலனுக்காக கடுமையாக பாடுபடும் ஒரு
சபாபதி (சாய் குமார்) ஒரு பணக்கார வணிக அதிபர். அவர் பணம் சம்பாதிப்பதற்கு எந்த அளவிற்கும் செல்கிறார். சபாபதி மற்றும் பெரியவர் இடையே சிக்கல் வெடிக்கிறது. அதைத் தொடர்ந்து சபாபதி கைது செய்யப்பட்டு அவரது சட்டவிரோத செயல்களுக்காக சிறைத்தண்டனை விதிக்கப்படுகிறார். இது ஒரு சில சிறுமிகளின் மரணத்திற்கு வழிவகுத்தது. பழிவாங்கும் வழிமுறையாக, சபாபதியின் சகோதரர் (ரியாஸ் கான்) மற்றும் அவரது உதவியாளர்கள் பெரியவர் மற்றும் சிவகாமியைக் கொன்று விடுகிறார்கள். அரசு கோபமடைந்து சபாபதி மற்றும் அவரது ஆட்களுக்கு எதிராக பழிவாங்குகிறார். இதைக் கேட்ட வேணு சாஸ்திரி மற்றும் மீரா ஆகியோர் அரசுவின் நிலையைப் புரிந்துகொண்டு, அவர் இருக்கும் இடத்தை போலீஸ்காரர்களுக்கு வெளிப்படுத்தாமல் அவரைக் காப்பாற்ற முடிவு செய்கிறார்கள்.
அரசுவைக் கைது செய்ய காவல்துறையினர் எவ்வளவோ முயற்சித்த போதிலும், அவர் வெற்றிகரமாக சபாபதியைக் கொன்று போலீசில் சரணடைகிறார். அவருக்கு சிறைத்தண்டனை விதிக்கப்பட்டு 5 ஆண்டுகளுக்குப் பிறகு விடுவிக்கப்படுகிறார். இறுதியில், அவர் மீராவைச் சந்திக்க வருகிறார், இருவரும் ஒன்று சேருகிறார்கள்.
ஒலிப்பதிவு
ஐந்து பாடல்கள அடங்கிய "அரசு" படதின் அனைத்துப் பாடல்களுக்கும் இசையமைப்பாளர் மணிசர்மா இசையமைத்திருந்தார்.
மேற்கோள்கள்
பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மறு ஆக்கம் செய்யப்பட்ட தமிழ்த் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:சிம்ரன் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள்
பொள்ளாச்சி சூரசம்கார கட்டளை இணைப்பு அருள்மிகு சுப்பிரமணியசாமி கோயில்
பொள்ளாச்சி சூரசம்கார கட்டளை இணைப்பு அருள்மிகு சுப்பிரமணியசாமி கோயில் தமிழ்நாட்டில் கோயம்புத்தூர் மாவட்டம், பொள்ளாச்சி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணியசுவாமி, வள்ளி தெய்வாணை சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பொய்தல் விளையாட்டு
இது ஒரு பாவனை விளையாட்டு. சிறுமியர் மணல்வீடு கட்டிக்கொண்டு அதில் அவரவர் தாயைப் போலப் பழகி விளையாடுவர். சோறு சமைப்பது போலவும், பிறருக்குச் சோறு படைத்து ஊட்டுவது போலவும் விளையாடுவர்.
அடிக்குறிப்பு
பகுப்பு:தமிழர் விளையாட்டுகள்
சுங்கை பீசி இராணுவ வானூர்தி நிலையம்
சுங்கை பீசி இராணுவ வானூர்தி நிலையம் அல்லது சுங்கை பீசி வானூர்தி நிலையம் (ஆங்கிலம்: RMAF Kuala Lumpur (RMAF - Royal Malaysian Air Force) அல்லது Sungai Besi Air Base அல்லது Old Airport மலாய்: TUDM Kuala Lumpur (TUDM - Tentera Udara Diraja Malaysia); என்பது மலேசியா, கோலாலம்பூர், சுங்கை பீசி மாநகர்ப் பகுதியில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். கோலாலம்பூர் நகரில் இருந்து 5 NM தொலைவில் உள்ளது.
இந்த வானூர்தி நிலையத்தை பழைய விமான நிலையம் என்றும்; சுங்கை பீசி ஏர்போர்ட் என்றும் அழைப்பது உண்டு. மலேசியாவில் கட்டப்பட்ட மிகப் பழைமையான வானூர்தி நிலையங்களில் இதுவும் ஒன்றாகும்.
வரலாறு
இந்த வானூர்தி நிலையம் கோலாலம்பூர் அனைத்துலக விமான நிலையம் (Kuala Lumpur International Airport) என்ற பெயரில் 1952-ஆம் ஆண்டு முதல் 1965-ஆம் ஆண்டு வரை கோலாலம்பூரின் முக்கிய விமான நிலையமாகச் செயல்பட்டது. அனைத்துலக விமானப் போக்குவரத்து சுபாங் பன்னாட்டு விமான நிலையத்திற்கு (Sultan Abdul Aziz Shah Airport) மாற்றப்படும் வரை, இந்த சுங்கை பீசி வானூர்தி நிலையம் தான் முதன்மையான நிலையமாகப் பயன்படுத்தப்பட்டது.
அத்துடன், இந்த விமான நிலையமே கோலாலம்பூருக்குச் சேவை வழங்கிய முதல் விமான நிலையமாகும். மேலும் தற்போது கோலாலம்பூர் எல்லைக்குள் அமைந்துள்ள ஒரே விமான நிலையமாகவும் அறியப்படுகிறது.
விமான நிலையத்தின் இன்றைய நிலை
முன்பு ஐக்கிய இராச்சியத்தின் அரச விமானப் படை நிலையம் (Royal Air Force) என அறியப்பட்டது. அதன் பின்னர் அரச மலேசிய விமானப் படை (ஆங்கிலம்: Royal Malaysian Air Force; மலாய்: Tentera Udara Diraja Malaysia); அரச மலேசிய போலீஸ் படை (Royal Malaysian Police); மலேசிய தீயணைப்பு மற்றும் மீட்புத் துறை (Malaysian Fire and Rescue Department); போன்ற அரசு சார்ந்த அமைப்புகளால் பயன்படுத்தப்பட்டது.
ஒரு வீட்டு மனை திட்டத்திற்காக இந்த விமான நிலையம் இடிக்கப் படுவதற்கு முன்மொழியப்பட்டது. ஆனால் அந்தத் திட்டம் ஏதோ சில காரணங்களினால் நிறுத்தம் செய்யப்பட்டது. இப்போது இந்த விமான நிலையம் அவ்வப்போது விமானப் படையின் விமானங்களுக்குப் பயன்படுத்தப்படுகிறது. இருப்பினும், இந்த விமான நிலையம் 2018 மார்ச் 16-ஆம் தேதி, அதிகாரப்பூர்வமாகச் செயல்படுவதை நிறுத்திக் கொண்டது.
புற இணைப்புகள்
பகுப்பு:மலேசிய வானூர்தி நிலையங்கள் பகுப்பு:மலேசியாவில் போக்குவரத்து
வா. ப. சிவக்குமார்
வாழப்பிள்ளியில் பத்மநாபன் நாயர் சிவகுமார் (Vazhappilliyil Padmanabhan Nair Sivakumar) (1947 - 1993) என்கிற '''வா. ப. சிவகுமார்''' ஓர் இந்திய எழுத்தாளரும், மொழிபெயர்ப்பாளரும் ஆவார். இவர் தனது சிறுகதைகள் மூலம் மலையாள இலக்கியத்தில் ஒரு புதிய உணர்வைக் கொண்டு வந்தார். நான்கு சிறுகதைத் தொகுப்புகளைத் தவிர, இவர் நையாண்டி கட்டுரைகளின் தொகுப்பையும் வெளியிட்டார். மேலும், ஹோர்ஹே லூயிஸ் போர்கெஸ், யூஜின் அயோனெஸ்கோ ஆகியோரின் பல படைப்புகளை மலையாளத்தில் மொழிபெயர்த்தார்.
சுயசரிதை
சிவகுமார், 15 மே 1947 அன்று தென்னிந்திய மாநிலமான கேரளாவின் ஆலப்புழா மாவட்டத்திலுள்ள மாவேலிக்கரையில் பொழராமத் பத்மநாபன் நாயர் - தெக்கே வாழப்பிள்ளியில் ஜானகி அம்மாவுக்குப் பிறந்தார். பந்தளத்திலும் மாவேலிக்கரையிலும் பள்ளிப் படிப்பை முடித்த பிறகு கேரளப் பல்கலைக்கழகத்தில், பட்டப்படிப்பைப் பெறுவதற்காக புனித பெர்க்மன்ஸ் கல்லூரியில் சேர்ந்தார். அதைத் தொடர்ந்து, இவர் 1966இல் தொலைபேசித் துறையில் சேர்ந்து தனது வாழ்க்கையைத் தொடங்கினார். ஆனால் தொழிலாளர் வேலைநிறுத்தத்தில் பங்கேற்றதற்காக இவர் பணியிலிருந்து இருந்து நிறுத்தப்பட்டார். இந்த வாய்ப்பை இவர் மேலும் படிக்க பயன்படுத்தினார். மலையாளத்தில் முதல் தரத்துடன் முதுகலை பட்டம் பெற்று, கேரளாவிலுள்ள பல்வேறு அரசு கல்லூரிகளில் விரிவுரையாளராக பணியாற்றினார்.
சிவகுமார், கீதா என்பவரை மணந்தார். தம்பதியருக்கு கிரண் சிவகுமார், நவீன் சிவகுமார் என்ற இரண்டு மகன்கள் இருந்தனர். இவர் 27 ஜூலை 1993 இல், தனது 46 வயதில், புற்றுநோயால் இறந்தார்.
மரபும் மரியாதையும்
சிவக்குமாரின் படைப்பு நான்கு சிறுகதைத் தொகுப்புகளை உள்ளடக்கியது. 1979 வெளியீடான திருவிதாங்கூர் கதைகள், அதைத் தொடர்ந்து கரயோகம் ஓட்டா, வி.பி.சிவகுமாரின்டே கதகள் ஆகியன. இவர் தலஸ்தானதே அனுமன் என்ற தனது சில நையாண்டி கட்டுரைகளின் தொகுப்பை வெளியிட்டார். போர்கெஸ் கதகள் என்பது சிவகுமாரால் மலையாளத்தில் மொழிபெயர்க்கப்பட்ட ஹோர்ஹே லூயிஸ் போர்கெஸின் சிறுகதைகளின் தொகுப்பாகும். யூஜின் அயோனெஸ்கோவின் மூன்று நாடகங்களும் இவரால் மொழிபெயர்க்கப்பட்டன. இவரது எழுத்துக்கள் பல விமர்சகர்களால் ஆய்வு செய்யப்பட்டுள்ளன. வி.பி.சிவகுமார் என்ற ஆய்வை எழுதிய  டி.பிரதீப் குமார்  அவர்களில் ஒருவர். ஸ்மரானா (நினைவூட்டல்கள்), என்ற நூல் 2003இல் இவரைப் பற்றி வெளியிடப்பட்ட ஒரு நூலாகும்.
இவருக்கு மரியாதை செலுத்தும் விதமாக "வி.பி. சிவகுமாரின் நினைவு கேலி விருது" என்ற ஒரு இலக்கிய விருது தொடங்கப்பட்டது. கெ. ஆர். மீரா, சுபாஷ் சந்திரன், எஸ். ஹரிஷ் அம்பிகாசுதன் மாங்கத் ஆகியோர் இவ்விருது பெற்றவர்களில் அடங்குவர்
வெளி இணைப்புகள்
பகுப்பு:இந்திய மொழிபெயர்ப்பாளர்கள் பகுப்பு:ஆலப்புழை மாவட்ட நபர்கள் பகுப்பு:கேரள எழுத்தாளர்கள் பகுப்பு:1993 இறப்புகள் பகுப்பு:1947 பிறப்புகள்
ஜவாரி மாடு
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள் பகுப்பு:கர்நாடக பொருளாதாரம்
ஏற்காடு (சட்டமன்றத் தொகுதி)
ஏற்காடு சேலம் மாவட்டத்தை சேர்ந்த சட்டமன்ற தொகுதியாகும். இது மலைவாழ் மக்களுக்காக ஒதுக்கப்பட்ட தனி தொகுதியாகும்.
தொகுதியில் அடங்கியுள்ள பகுதிகள்
உடையார்பட்டி, வேடப்பட்டி, டி.பெருமாள்பாளையம், சுக்கம்பட்டி, தாதனூர், மூக்கனூர், கதிரிப்பட்டி, ஆச்சாங்குட்டப்பட்டிபுதூர், அமரனூர், ஆச்சாங்குட்டபட்டி, குப்பனூர், வெள்ளையம்பட்டி, வலசையூர், பள்ளிப்பட்டி, தாசநாயக்கன்பட்டி, வளையக்காரனூர், மேட்டுப்பட்டிதாதனூர், சின்னனூர், தைலானூர், அதிகாரப்பட்டி, வீராணம், கோரத்துபட்டி மற்றும் கற்பகம் கிராமங்கள், நெய்யமலை, தும்பல், மலையாளப்பட்டி, அருணா (ஆர்.எப்), சின்னகல்ராயன் மலை (தெற்குநாடு), சின்னகல்ராயன் மலை (வடக்குநாடு), தும்பல் விரிவாக்கம் (ஆர்.எப்) மற்றும் தும்பல் (ஆர்.எப்.) கிராமங்கள்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
திருமணம் (திரைப்படம்)
திருமணம், 1958 ஆம் ஆண்டு வெளிவந்த தமிழ்த் திரைப்படமாகும். வலம்புரி பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் ஜெமினி கணேசன், நாகைய்யா மற்றும் பலரும் நடித்திருந்தனர்.
பாடல்கள்
எஸ். எம். சுப்பையா நாயுடு, டி. ஜி. லிங்கப்பா ஆகியோர் திரைப்படத்துக்கு இசையமைத்தார்கள். பாடல்களை தஞ்சை ராமையாதாஸ், கண்ணதாசன், பட்டுக்கோட்டை கல்யாணசுந்தரம், சுரதா, எம். கே. ஆத்மநாதன், சுப்பு ஆறுமுகம் ஆகியோர் யாத்தனர். பாரதியாரின் பாடலொன்றும், வள்ளலாரின் திருவருட்பா ஒன்றும் இத்திரைப்படத்தில் இடம்பெற்றன.எம். எம். தண்டபாணி தேசிகர், டி. எம். சௌந்தரராஜன், ஏ. எம். ராஜா, சீர்காழி கோவிந்தராஜன், ஏ. எல். ராகவன், ஜிக்கி, பி. லீலா, பி. சுசீலா, ஏ. ஜி. ரத்னமாலா, ஏ. பி. கோமளா ஆகியோர் பின்னணி பாடினார்கள்.
உசாத்துணை
பகுப்பு:1958 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:சாவித்திரி நடித்த திரைப்படங்கள்
வி. கோபாலகிருட்டிணன் (நடிகர்)
வெங்கட்ராமன் கோபாலகிருஷ்ணன் (Venkataraman Gopalakrishnan) (பிறப்பு:1933 - இறப்பு: 1998 ஏப்ரல் 29) இவர் ஓர் இந்திய மேடை மற்றும் திரைப்பட நடிகர் ஆவார். இவர் 20 ஆம் நூற்றாண்டின் பிற்பகுதியில் தமிழ்த் திரைப்படங்களில் தீவிரமாக நடித்து வந்தார். இவர் எதிர்மறை மற்றும் துணை வேடங்களில் நடித்ததில் நன்கு அறியப்பட்டவர். ஆனால் ஒரு வெற்றிகரமான கதாபாத்திர நடிகராகவும் இருந்தார். ஐந்து தசாப்தங்களுக்கு மேலாக நீடித்த ஒரு வாழ்க்கையில், தமிழ், தெலுங்கு மற்றும் இந்தி போன்ற மொழிகளில் 400 க்கும் மேற்பட்ட திரைப்படங்களில் நடித்துள்ளார். இவரது வலுவான வசன உச்சரிப்பையும் ஆங்கிலத்தையும் திரையுலகம் பாராட்டியது.
ஆரம்ப கால வாழ்க்கை
கோபாலகிருட்டிணன் 1933இல் திருச்சிராப்பள்ளியில் பிறந்தார். தனது 9 வயதில், குழந்தை கலைஞராக தனது வாழ்க்கையைத் தொடங்கினார். இவர் திருச்சிராப்பள்ளி செயின்ட் ஜோசப் கல்லூரியில் சேர்ந்து இளங்கலை பட்டம் பெற்றார். பின்னர் சென்னைக்குச் சென்று சென்னை பல்கலைக்கழகத்தில் சேர்ந்து முதுகலை பட்டம் பெற்றார். மேடை நாடகங்களில் ஆர்வம் காட்டிய இவர், தமிழ் நாடகக் குழுவில் சேர்ந்து மேடை நாடகங்களில் நடிக்கத் தொடங்கினார்.
தனிப்பட்ட வாழ்க்கை
கோபாலகிருட்டிணன் இலலிதா என்பவரை மணந்தார். இவர்களுக்கு இரண்டு மகன்கள் இருந்தனர். இவர் 1998 ஏப்ரல் 29 அன்று இறந்தார்.
வெளி இணைப்புகள்
பகுப்பு:1933 பிறப்புகள் பகுப்பு:1998 இறப்புகள் பகுப்பு:திருச்சிராப்பள்ளித் திரைப்பட நடிகர்கள் பகுப்பு:தமிழ்த் திரைப்பட நடிகர்கள்
மாநில நெடுஞ்சாலை 53 (தமிழ்நாடு)
மாநில நெடுஞ்சாலை 53 அல்லது எஸ்.எச்-53 (SH 53) என்பது, இந்தியாவின் ஆந்திரா மாநிலத்தின் சித்தூர் மாவட்டத்தில் நகரி என்னும் இடத்தையும், தமிழ்நாடு மாநிலத்தில் திருவள்ளூர் மாவட்டத்தின் பள்ளிப்பட்டு என்ற இடத்தையும் இணைக்கும் நகரி - பள்ளிப்பட்டு சாலை ஆகும். இந்த நெடுஞ்சாலை தமிழ்நாட்டில் 12.4 கிலோமீட்டர்கள் கொண்டுள்ளது.
டி. காமராஜ்
'''டி. காமராஜ்''' இந்தியாவின் குறிப்பிடத்தக்க 'பாலியல் மருத்துவர்'களுள் ஒருவர் ஆவார். தமிழகத்தைச் சேர்ந்த இவர், அறிவியல்சார் பத்திரிகைகளில் பாலியல் குறித்த பல ஆராய்ச்சிக் கட்டுரைகளை எழுதியுள்ளார்.
தொழில் வாழ்க்கை
அரசு மருத்துவக் கல்லூரியில் உதவிப் பேராசிரியராகப் பணி புரிந்தவர். 'ஆகாஷ் கருத்தரிப்புத் திறன் மையம் மற்றும் மருத்துவமனை' (Aakash Institute of Fertility & Research) எனும் பெயரில் சென்னையில் மருத்துவமனை ஒன்றை நடத்திவருகிறார். 'இந்திய பாலியல் மருத்துவ நிலையம்' (Indian Institute Of Sexual Medicine) எனும் பெயரில் அமைப்பையும் நடத்தி வருகிறார். இவரின் மனைவி ஜெயராணியும் ஒரு மருத்துவர். இருவரும் தங்களின் மருத்துவமனையில் 'மலட்டுத் தன்மை நீக்கு மருத்துவம்' செய்து வருகிறார்கள். பாலியல் குறித்த நூல்களை தமிழிலும் ஆங்கிலத்திலும் காமராஜ் எழுதியுள்ளார்.
விருதுகளும் சிறப்புகளும்
இவருக்கு 2012ஆம் ஆண்டிற்குரிய 'சிறந்த மருத்துவர்' பட்டத்தை தமிழ்நாடு டாக்டர் எம். ஜி. ஆர். மருத்துவப் பல்கலைக்கழகம் வழங்கியுள்ளது.
பகுப்பு:இந்திய மருத்துவர்கள் பகுப்பு:வாழும் நபர்கள்
67பி/சுரியூமொவ்-கெராசிமென்கோ
ஐரோப்பிய விண்வெளி நிறுவனம் தனது ரொசெட்டா என்ற விண்கலத்தை, 2004 மார்ச் 2 இல் இவ்வாள்வெள்ளியை நோக்கி அனுப்பியது. இவ்விண்கலம் வாள்வெள்ளியின் சுற்றுப்பாதையை கிட்டத்தட்ட 10 ஆண்டுகளுக்குப் பின்னர் 2014 ஆகத்து 6 இல் அடைந்தது, இதன் பின்னர் ரொசெட்டா வால்வெள்ளியை ஆராய்ந்து வால்வெள்ளியில் தனது ஃபைலீ என்ற தரையிறங்கி இறங்கக்கூடிய பகுதியைக் கண்டறியும். 2014 நவம்பரில் இது வால்வெள்ளியில் தரையிறங்கும் என எதிர்பார்க்கப்படுகிறது.
கண்டுபிடிப்பு
1969, செப்டம்பர் 11 இல் சோவியத் ஒன்றியம், அல்மா-ஆட்டா வானியற்பியல் கல்லூரியில் சிவெத்லானா கெரசிமென்கோ என்பவரால் எடுக்கப்பட்ட படம் ஒன்றை ஆராய்ந்த கிளிம் சுரியூமொவ் என்பவரால் இந்த வால்வெள்ளி கண்டுபிடிக்கப்பட்டது.
வெளி இணைப்புகள்
பகுப்பு:வால்வெள்ளிகள்
பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை
பல்லுயிர்மத்தன்மை மற்றும் சூழியல் சேவைகளுக்கான உலகளாவிய மதிப்பீட்டு அறிக்கை (Global Assessment Report on Biodiversity and Ecosystem Services) என்பது ஐக்கிய நாடுகள் சபையினுடைய பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினால் மே 2019 இல் வெளியடப்பட்ட பல்லுயிர்மத்தன்மையின் உலகளாவிய நிலை குறித்த அறிக்கை ஆகும். இந்த அறிக்கையானது, கடந்த அரை நுாற்றாண்டில் சூழலின் மீதான மனித நடவடிக்கைகளால் புவியின் பல்லுயிர்த்தன்மையானது மனித வரலாற்றில் முன் எப்போதும் இல்லாத அளவிற்கு பெருங்கேட்டை விளைவிக்கின்ற ஒரு சரிவினைச் சந்தித்துள்ளதாக தெரிவித்துள்ளது. இந்த அறிக்கையின்படி வனங்களில் வாழக்கூடிய பாலூட்டி இன விலங்குகள் 82 விழுக்காடு அளவிற்கும், இருவாழ்விகளைப் பொறுத்தவரை 40 விழுக்காடு அளவிற்கும்,  மூன்றில் ஒரு பங்கு அளவிற்கு பவளப்பாறைகளை உருவாக்கக்கூடிய பவளங்களும், மூன்றில் ஒரு பங்கிற்கும் மேலான கடல்வாழ் பாலூட்டிகளும் மற்றும் 10 விழுக்காடு அளவிற்கு பூச்சி இன உயிரினங்களும் அழிவினைச் சந்திக்கும் அபாயத்தில் இருப்பதாகவும் தெரிவிக்கப்பட்டுள்ளது.
பின்னணி
2010 ஆம் ஆண்டில் 65 ஆவது ஐக்கிய நாடுகள் பொதுச்சபையின் தீர்மானத்தின்படி ஐக்கிய நாடுகள் சூழல் திட்டமானது அனைத்து நாடுகளும் கலந்து கொண்ட கூட்டத்தில் பல்லுயிர்மத்தன்மை மற்றும் சூழியல் சேவைகள் மீதான அரசுகளுக்கிடையேயான அறிவியல் கொள்கை சார்ந்த மேடை அமைப்பினை உருவாக்க வலியுறுத்தியது. 2013 ஆம் ஆண்டில், இந்த அமைப்பினால் முன்னெடுக்கப்பட வேண்டிய நடவடிக்கைகள் தொடர்பான தொடக்கநிலை கருத்தியல் வடிவமைப்பு ஒன்று உருவாக்கப்பட்டது.
நோக்கம் மற்றும் எல்லை
உலகளாவிய மதிப்பீட்டு அறிக்கை என்பது கடந்த 50 ஆண்டுகளில் உலகளவில் பல்லுயிர்த்தன்மையில் ஏற்பட்ட மாற்றங்களை உலகம் முழுவதும் மதிப்பிட்ட அறிக்கையாகும். இந்த அறிக்கையானது இந்த காலகட்டத்தில் ஏற்பட்ட பொருளாதார வளர்ச்சியையும் இயற்கையின் மீதான அதன் விளைவுகளையும் விரிவாக விளக்கிக்காட்டுகிறது. இந்த அறிக்கையானது 50 நாடுகளைச் சார்ந்த 145 ஆய்வாளர்கள் மூன்றாண்டு காலமாக செய்த கூட்டு முயற்சியின் விளைவு ஆகும். அத்தோடு கூட 310 ஆய்வாளர்களின் பங்களிப்பையும் உள்ளடக்கியதாகும். உண்மையில் இந்த உலகளாவிய மதிப்பீட்டு அறிக்கையானது 1,700 பக்கங்களைக் கொண்டதாகும். இந்த அறிக்கை பூர்வகுடி மக்களிடமிருந்து பெறப்பட்ட அறிக்கைகள் மற்றும் 15,000 இற்கும் மேற்பட்ட அறிவியல் ஆய்வுக்கட்டுரைகள் ஆகியவற்றை ஆழமாக மதிப்பிட்டுள்ளது. இந்த அறிக்கையைத் தயாரித்தவர்கள் பெரும்பாலும் இயற்கை அறிவியல் பிரிவைச் சார்ந்தவர்கள் ஆவர். மூன்றில் ஒரு பங்கு சமூக அறிவியலாளர்களும் 10 விழுக்காட்டினர் பல்துறை வல்லுநர்களாகவும் இருந்துள்ளனர்.
இந்த அறிக்கையானது உலகளாவிய காலநிலை மாற்றம் தொடர்பான அறிக்கையினை ஒத்ததாகும். இந்த அறிக்கையின் நோக்கமானது, பல்லுயிர்த்தன்மை தொடர்பான கொள்கைகளில் அரசியல் மற்றும் சமூகம் சார்ந்த முடிவுகள் எடுப்பதற்கான ஒரு அறிவியல் முறையிலான அடிப்படையாக அமைவதே ஆகும். 2005 ஆம் ஆண்டில் வெளியிடப்பட்ட மில்லேனியம் சூழலியல் மதிப்பீட்டு அறிக்கைக்குப் பிறகான பல்லுயிர்மத்தன்மை தொடர்பான ஐக்கிய நாடுகள் அவையின் முதல் அறிக்கையாகும்.
மேற்கோள்கள்
பகுப்பு:சூழலியல் அமைப்புகள் பகுப்பு:சூழலியல்
பாகன் செராய் தொடருந்து நிலையம்
பாகன் செராய் தொடருந்து நிலையம் (ஆங்கிலம்: Bagan Serai Railway Station மலாய்: Stesen Keretapi Bagan Serai); சீனம்: 巴力文打火车站) என்பது தீபகற்ப மலேசியா, பேராக், கிரியான் மாவட்டம், பாகன் செராய் நகரில் உள்ள ஒரு தொடருந்து நிலையம் ஆகும். இந்த நிலையம் பாகன் செராய் நகரத்திற்கும்; மற்றும் கிரியான் மாவட்டத்தின் சுற்றுப் புறங்களுக்கும் சேவை செய்கிறது.
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (KTM Wast Coast Railway Line), பேராக் மாநிலத்தின் பாகன் செராய் நகரில் இந்த நிலையம் உள்ளது. இந்த நிலையம் வடக்கில் பாரிட் புந்தார் நிலையத்திற்கும்; தெற்கில் கமுந்திங் நகரத்திற்கும் இடையில் உள்ளது.
பாகன் செராய் நகரம்
பாகன் செராய் (Bagan Serai) பேராக் மாநிலத்தில், கிரியான் மாவட்டத்தில் உள்ள ஒரு நகரம். பினாங்கு பெருநகரத்தில் இருந்து 52 கி.மீ. தொலைவில் அமைந்துள்ளது. கிரியான் நெல் அறுவடை திட்டத்தின் கீழ், பாகன் செராய் நகரம் ஒரு முக்கியமான நெல் சேகரிப்பு மையமாக விளங்குகிறது.
போக்குவரத்து
பொது போக்குவரத்தைப் பொறுத்த வரையில் ’தி ரெட் ஆம்னிபஸ்’ (The Red Omnibus) எனும் தனியார் நிறுவனம் நிர்வகிக்கிறது. பாகன் செராய் நகரம் ஒரு முக்கியப் பேருந்து நிலையத்தைக் கொண்டு உள்ளது. பாகன் செராய் புதிய நகரத்தில் பாகன் செராய் பிரதான சந்தைக்கு அருகில் அமைந்து உள்ளது. பேருந்து நிலையத்தில் வாடகைக்கார் சேவையும் உள்ளது.
விரைவு பேருந்துகள் பாகன் செராய் நகரில் இருந்து கோலாலம்பூர்; ஜார்ஜ் டவுன்; கூலிம்; அலோர் ஸ்டார்; ஈப்போ உள்ளிட்ட பல்வேறு நகரங்களுக்கு செல்கின்றன.
நினைவக உயிரணு
உயிரியலில், நினைவக உயிரணு (Memory cells) என்பது, நமது உடலில் உள்ள, நோய் எதிர்க்கும் திறனை ஒழுங்குபடுத்தும் தன்மை கொண்ட ஒரு வகை உயிரணு ஆகும். இவைகள் நோய்க்காரணிகள் (எ.கா. தீ நுண்மங்கள், பாக்டீரியாக்கள்) நமது உடலில் நுழையும் போது, அவற்றிற்கு எதிரான நோய் எதிர்ப்புத் தன்மைக்காக வெளிப்படுத்தப்படும் பாதுகாப்பு அரண் ஆகும். நமதுடலில் இருக்கும், நோய் எதிர்ப்பாற்றல் முறைமைக்கான தொகுதியானது, குறிப்பிட்ட ஒரு நோய்க்காரணியாலான பிறபொருளெதிரியாக்கியை எதிர்கொள்ளும்போது, நீண்ட வாழ்க்கைக்காலத்தைக் கொண்ட நினைவக உயிரணுக்களை உருவாக்கும். மீண்டும் ஒருமுறை அதே நோய்க்காரணியை எதிர்கொள்ள நேரிட்டால், நினைவக உயிரணுக்களின் தொழிற்பாட்டால், மீண்டும் அதே நோய் ஏற்படல் தவிர்க்கப்படுகின்றது. ஒருமுறை ஏற்படும் நோய்த் தொற்றை நினைவில் கொண்டிருந்து, அந்த நோய் மீண்டும் வராமல் தடுப்பதற்கான செயல்முறையை செய்வதனாலேயே, இப்பெயர் இடப்பட்டிருக்கின்றது.
நினைவக உயிரணுக்கள் என்பவை வெண்குருதியணுக்களின் ஒரு பிரிவான நிணநீர்க் குழியங்களில் இருக்கும் B உயிரணுக்களும், T உயிரணுக்களும் ஆகும். நினைவக B உயிரணுக்கள் (en:Memory B cell) குறிப்பிட்ட நோய்க்காரணிக்கு எதிரான பிறபொருளெதிரியை மிக அதிகளவில் உருவாக்குவதாலும், நினைவக T உயிரணுக்கள் (en:Memory T cell) உயிரணுசார் நோய் எதிர்ப்புத் தன்மையைக் காட்டுவதாலும், நோயிலிருந்து உடலைத் தப்ப வைத்துப் பாதுகாக்கின்றது.
பொதுவாக அம்மை போன்ற தீ நுண்ம நோய்கள், ஒரு முறை வந்தால் பின் வருவதற்கான வாய்ப்புக்கள் குறைவு. காரணம், ஒரு முறை அம்மை நமது உடலில் வந்தவுடன், நமது பாதுகாப்பு அரண்களான வெண்குருதியணுக்கள், நினைவக உயிரணுக்களை (B and T memory cells) தோற்றுவிக்கும். இந் நினைவக உயிரணுக்கள், நமது உடலில் நிலைத்து இருப்பதனால், குறிபிட்ட நோய்க்காரணிகள் மறுபடியும் வருமாயின், ஏற்கனவே தயார் நிலையில் இருந்து, அவைகளை எதிர்த்து அழிகின்றன. (வெகு அரிதாக சிலருக்கு மறுபடியும் வந்தாலும், அதற்கான காரணம் வேறாக இருக்கும். சில வேளைகளில் தீ நுண்மங்கள், நிறப்புரியில் பிணைந்து, பல ஆண்டுகளுக்கு பின் தனது மெய் முகத்தைக் காட்டுவதால், அவ்வாறு ஏற்படலாம்.)
இந்த நினைவக உயிரணுக்கள் சில நோய்களுக்கு எதிராக இல்லாதிருப்பது அவதானிக்கப்படுகின்றது. எடுத்துக்காட்டாக, ஒரு முறை வரும் தடிமன் (சலதோசம்), வாழ்நாளில் பலமுறை வருகிறது. ஏன் அதற்கான நினைவக உயிரணுக்கள் இல்லையா என வினா எழுகின்றது. அம்மை நோய் வந்தால் பத்து முதல் 15 நாள் வரை நமது உடலில் இருக்கும். இக்கால இடைவெளியில், நமது உடலின் பாதுகாப்பு அரண், எதிர்காலத்திற்கு தேவையான நினைவக உயிரணுக்களை உற்பத்தி செய்கின்றன. ஆனால் தடிமன் நோயின் மூலமான ரினோ நுண்மம் இரண்டு அல்லது மூன்று நாட்கள் மட்டுமே உடலினுள் இருப்பதனால், அதற்கான நினைவக உயிரணுக்களை நமது உடலில் உருவாக்க முடியவில்லை என ஆய்வாளர்கள் கருதுகின்றனர்.
பகுப்பு:உயிரியல் தொடர்பான குறுங்கட்டுரைகள்
அகம் (இசைக்குழு)
அகம் என்பது பெங்களூரைச் சார்ந்த ஒரு கர்நாடக புரோகிரசிவ் (progressive) ராக் இசைக்குழு ஆகும். இக் குழு 2003 இல் தொடங்கப்பட்டது. இவர்கள் த இன்னர் செல்ப் எவேக்கின்சு (The Inner Self awakens - உள் விழித்தெழுகிறது) என்ற தமது முதல் இசைத்தட்டை 2012 இல் வெளியிட்டுள்ளார்கள்.
மேற்கோள்கள்
பகுப்பு:இசைக் குழுக்கள் பகுப்பு:தமிழ் ராக் இசை
பலதொழில்நுட்பப் பயிலகம்
பலதொழில்நுட்பப் பயிலகம் அல்லது பலதொழில்நுட்பக் கல்லூரி (Polytechnics) என்ற கல்வி நிறுவனங்கள் இந்தியாவில் தொழில் புரட்சியை விரைவுபடுத்த பல தொழில்நுட்பங்களில் நுட்ப அறிவை பயிற்றுவிக்கும் நோக்கத்துடன் துவக்கப்பட்டவை. இவை எந்த பல்கலைக்கழகத்துடனும் இணைக்கப்படாமல் மாநில அரசின் தொழில்நுட்ப கல்வித்துறையின் மேற்பார்வையில் இயங்குகின்றன.தேசிய அளவில் அனைத்திந்திய தொழில்நுட்பக் கல்விக் கழகம் இவற்றை முறைப்படுத்துகிறது.
பிற நாடுகளில்
பெரும்பாலான நாடுகளில் பலதொழில்நுட்பக் கல்லூரியும் தொழில்நுட்பக் கழகங்களும் உயர்கல்வி நிறுவனங்களாக விளங்குகின்றன. உலகளவில் பாலிடெக்னிக் என்ற ஆங்கிலச்சொல்லிற்கு உள்ள பொருள் நாட்டிற்கு நாடு மாறுபடுகிறது.
ஜேஷ்டாபிஷேகம்
ஜேஷ்டாபிஷேகம் என்பது இந்து சமயக் கோயில்களில் ஆனி மாதத்தில் வருகின்ற கேட்டை நட்சத்திர நாளில் நடத்தப்படுகின்ற விழாவாகும். இந்து காலக் கணிதத்தின் படி உத்தராயண காலத்தின் இறுதி மாதமாக ஆனி மாதம் வருகின்றது. இது தேவர்களுக்கு மாலை காலமாகும். எனவே இக்காலத்தில் செய்யப்படுகின்ற கோயில் விழாக்கள் முக்கியத்துவம் பெருகிறது.
சொல் விளக்கம்
ஜேஷ்டா என்றால் பெரிய என்று பொருளாகும். பகல் நேரம் நீண்டிருக்கும் மாதமான ஆனி மாதம், ஜேஷ்டா மாதம் என்று அழைக்கப்படுகிறது. இக்காலத்தில் கோயில்களில் நடைபெரும் அபிசேக விழாக்கள், ஜேஷ்டாபிஷேகம் என்று அழைக்கப்படுகிறது.
கேட்டை நட்டத்திர நாள்
27 நட்சத்திரங்களில் கேட்டை நட்சத்திரத்தினை ஜேஷ்டா நட்சத்திரம் என்கின்றனர். இந்திரன், கேட்டை நட்சத்திரத்திற்குரிய தெய்வமாவார். இவர் தேவர்களின் தலைவனும், மூத்தோனுமாக கருதப்படுகிறார்‌.
இவர் தலைமைப் பொறுப்பினை நிர்வகிக்கின்ற திறனை புதுப்பித்துக் கொள்ளவும், சிவபெருமானுக்கு நன்றி செலுத்தும் விதமாகவும் ஆனி கேட்டை நட்சத்திர நாளில் விசேஷ அபிஷேக ஆராதனைகள் செய்வார். அந்நாளில் சிவாலயங்களிலும் வைணவ கோல்களிலும் நடைபெறுகின்ற‌ நிகழ்வுகளில் கலந்து கொண்டால் தலைமைப் பண்பு மேம்படும் என இந்துக்கள் நம்புகின்றனர்.
ஆதாரங்கள்
பகுப்பு:இந்து சமய விழாக்கள்
ஆரிடம்
ஆரிடம் என்பது செய்யுள் வகைகளில் ஒன்று.
இது முனிவர்கள் பாடும் செய்யுள்.
இந்த முனிவர்களை இருடிகள் எனவும் வழங்குவர்.
இந்த முனிவர்கள் முக்காலமும் உணர்ந்தவர்கள்.
கற்றோர் அறியா அறிவு மிக்கவர்கள்.
மனத்தில் எண்ணியபடி ஆக்கவும், அழிக்கவும் பாட வல்லவர்கள்.
உலகியல் செய்யுள்களுக்கு ஓதிய அளவை முறைகள் ஆரிடத்துக்குப் பொருந்தா.
அடிக்குறிப்பு
பகுப்பு:தமிழ் இலக்கண நூல்கள்
கோரி ரொட்டி
கோரி ரொட்டி (Kori rotti)(கோழி ரொட்டி) என்பது துளு உடுப்பி - மங்களூரிய உணவு வகைகளின் காரமான உணவாகும். இது சிவப்பு மிளகாய் மற்றும் தேங்காய் பால் சார்ந்த கோழிக் கறி மற்றும் வேகவைத்த அரிசியுடன் தயாரிக்கப்படும் மென்மையான கலவையாகும். கோரி என்றால் துளுவில் கோழி என்று பொருள்.
மேற்கோள்கள்
பகுப்பு:கர்நாடக சமையல் பகுப்பு:இறைச்சி உணவுகள்
பெருமணல்
பெருமணல் தமிழ்நாட்டில் திருநெல்வேலி மாவட்டத்தில் அமைந்துள்ள ஒரு கடற்கரை சிற்றூர் ஆகும். இது இருபுறமும் நதிகளைக் கொண்டு அமைந்துள்ளது - மேற்கே பெரியார் நதியும் கிழக்கே அனுமன் நதியும் அமையப் பெற்றுள்ளது. அனுமன் நதி இராமாயணத்துடன் தொடர்புடையதாகும்.
பகுப்பு:திருநெல்வேலி மாவட்டத்திலுள்ள கிராமங்கள்
சிற்பி ராசன்
வெளி இணைப்புக்கள்
பகுப்பு:தமிழ் சிற்பக் கலைஞர்கள் பகுப்பு:பெரியார்வாதிகள் பகுப்பு:தமிழ்நாட்டு இறைமறுப்பாளர்கள் பகுப்பு:தமிழ் இறைமறுப்பாளர்கள்
இசுடபோர்ட் நகரியம், நியூ செர்சி
இசுடபோர்ட் நகரியம் (Stafford Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு நகரியம் ஆகும்.
பரப்பளவு
2010இன் மதிப்பீட்டின் அடிப்படையில் இது 54.88 சதுர கிலோ மீற்றர் பரப்பளவைக் கொண்டுள்ளது. இதில் 45.85 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 9.03 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 26535 ஆகும். இசுடபோர்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 578.8 குடிமக்கள் ஆகும்.
மேற்கோள்கள்
பகுப்பு:ஓசன் கவுன்டி நகரங்கள்
மேற்கு வடக்கு வழித்தடம், சென்னை புறநகர்
மேற்கு வடக்கு வழித்தடம் (West North Line) என்பது சென்னை (மெட்ராஸ்) நகரத்திலிருந்து மேற்கு - வடக்கு நோக்கி செல்லும் ஐந்தாவது நீளமான புறநகர் தொடருந்து வழித்தடமாகும். இந்த வழித்தடமானது சென்னை சென்னை மத்திய மூர் மார்க்கெட் கட்டிடம் முதல் திருப்பதி வரை உள்ளது. புறநகர் இரயில் சேவைகள் திருத்தணி வரையிலும் மற்றும் MEMU சேவைகள் திருப்பதி வரையிலும் இயக்கப்படுகிறது.
மேற்கோள்கள்
பகுப்பு:சென்னை புறநகர் தொடருந்து வழித்தடம் பகுப்பு:சென்னை போக்குவரத்து
பிர்லா மந்திர்
thumb| பிர்லா மந்திர், தில்லி alt=|thumb| பிர்லா மந்திர், கொல்கத்தா thumb| [[கொனார்க் சூர்ய தேவன் கோயில் போன்று குவாலியரில் அமைந்துள்ளது ]] thumb| ஐதராபாத்தில் [[பிர்லா மந்திர் (ஐதராபாத்)|பிர்லா மந்திர் ]] thumb| [[போபால்|போபாலின் அரேரா மலையில் உள்ள பிர்லா கோயில். ]] வலது|thumb| சிறீவிஸ்வநாத் மந்திர், [[வாரணாசி|வாரணாசியின் பனாரசு இந்து பல்கலைக்கழக வளாகத்தில் பிர்லா மந்திர் என்றும் அழைக்கப்படுகிறது ]] பிர்லா மந்திர் (பிர்லா கோயில்) என்பது வெவ்வேறு நகரங்களில், வெவ்வேறு இந்து கோவில்கள் அல்லது பிர்லா குடும்பத்தால் கட்டப்பட்ட இந்துக் கோயில்களைக் குறிக்கிறது. இந்த கோயில்கள் அனைத்தும் அற்புதமாக கட்டப்பட்டுள்ளன. அவற்றில் சில வெள்ளை பளிங்கு அல்லது மணற்கற்களில் உள்ளன. கோயில்கள் பொதுவாக ஒரு முக்கிய இடத்தில் அமைந்துள்ளன. அதிக எண்ணிக்கையிலான பார்வையாளர்களை தங்க வைக்கும் வகையில் கவனமாக வடிவமைக்கப்பட்டுள்ளன. வழிபாடு மற்றும் சொற்பொழிவுகள் நன்கு ஒழுங்கமைக்கப்பட்டுள்ளன. முதலாவது 1939ஆம் ஆண்டில் தில்லியில் கன்சியாம்தாசு பிர்லா மற்றும் அவரது சகோதரர்கள் மற்றும் அவரது தந்தை ஆகியோரால் கட்டப்பட்டது. பிற்கால கோயில்களும் கட்டப்பட்டுள்ளன. மேலும் அவை குடும்பத்தின் வெவ்வேறு கிளைகளால் நிர்வகிக்கப்படுகின்றன.
வரலாறு மற்றும் வடிவமைப்பு
தில்லி மற்றும் போபாலில் உள்ள பிர்லா கோயில்கள் ஒரு வெற்றிடத்தை நிரப்பும் நோக்கமாக இருந்தன. ஏனென்றால் முஸ்லீம் வம்சங்களால் பல நூற்றாண்டுகளாக ஆட்சி செய்த இந்த நகரங்களில் குறிப்பிடத்தக்க கோயில்கள் எதுவும் இல்லை. ஏனெனில் விமானங்களுடம் பிரமாண்டமான கோயில்களை நிர்மாணிக்க ஆட்சியாளர் அனுமதிக்கவில்லை. தில்லி, இந்தியாவின் தலைநகராக இருந்தபோதிலும், குறிப்பிடத்தக்க கோவில்கள் எதுவும் இல்லை. முகலாய காலத்தில், முகலாய காலத்தின் பிற்பகுதி வரை விமானங்களைக் கொண்ட கோயில்கள் தடை செய்யப்பட்டன. பிர்லா குடும்பத்தினரால் கட்டப்பட்ட முதல் கோயில் தில்லியில் உள்ள இலட்சுமிநாராயணன் கோயில் ஆகும். ஒரு முக்கிய தளத்தில் அமைந்துள்ள, இந்த ஆலயம் உயர்ந்த மற்றும் விசாலமானதாக வடிவமைக்கப்பட்டுள்ளது. இது சபை வழிபாடு அல்லது சொற்பொழிவுகளுக்கு ஏற்றது. நவீன தொழில்நுட்பத்தைப் பயன்படுத்தி கட்டப்பட்டாலும், அது இந்துக் கோயில் கட்டிடக்கலை பாணியுடன் உறுதிப்படுத்தப்பட்டது.
தில்லி, வாரணாசி மற்றும் போபாலில் உள்ள பிர்லா கோயில்களில் நவீன கட்டுமானப் பொருட்களையும் நுட்பங்களையும் பயன்படுத்தி கட்டப்பட்டுள்ளது. பிற்கால கோயில்கள் பளிங்கு அல்லது மணற்கற்களால் கட்டப்பட்டுள்ளன. அவை பொதுவாக 10-12 ஆம் நூற்றாண்டின் பாரம்பரிய ( சந்தேலர்கள் அல்லது சோலங்கிப் ) பாணியில் கட்டப்பட்டுள்ளன. பிட்ஸ் பிலானி வளாகத்தில் உள்ள சரசுவதி கோயில் நவீன காலங்களில் கட்டப்பட்ட மிகச் சில சரசுவதி கோயில்களில் ஒன்றாகும் (பார்க்க சாரதா கோயில், மைகார் ). இது கஜுராஹோவின் கந்தாரிய மகாதேவர் கோயிலின் பிரதி என்று கூறப்படுகிறது; இருப்பினும் இது வெள்ளை பளிங்கினால் கட்டப்பட்டுள்ளது. மேலும் கடவுளின் உருவங்களால் மட்டுமல்ல, தத்துவவாதிகள் மற்றும் விஞ்ஞானிகளாலும் அலங்கரிக்கப்பட்டுள்ளது. குவாலியர் சூரியக் கோயில் கொனார்க்கின் புகழ்பெற்ற சூர்ய தேவன் ஆலயத்தின் பிரதி ஆகும்.
குறிப்புகள்
பகுப்பு:இந்திய இந்துக் கோயில்கள்
நங்கவரம் பகவதியம்மன் கோயில்
நங்கவரம் பகவதியம்மன் கோயில் தமிழ்நாட்டில் கரூர் மாவட்டம், நங்கவரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பகவதியம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாட்டியல் மரபு
பாட்டியல் மரபு என்பது பாட்டியல் இலக்கணம் கூறும் முதல் நூல்.
இது எட்டாம் நூற்றாண்டு முத்தொள்ளாயிரம் நூலுக்குப் பிற்பட்டது.
எனவே பாட்டியல் மரபு ஒன்பதாம் நூற்றாண்டு நூல்.
இந்த நூலைப் பற்றி உரையாசிரியர்கள் குறிப்பிட்டுள்ளனர்.
அடிக்குறிப்பு
பகுப்பு:9 ஆம் நூற்றாண்டுத் தமிழ் நூல்கள்
இலதா ராசு
இலதா ராசு (Latha Raju) 1970 களில் மலையாளத் திரைப்படங்களில் பணியாற்றுவந்த ஒரு இந்திய திரைப்பட பாடகியும், நடிகையுமாவார். இவரது பிரபலமான மலையாளப் பாடல்களில் சேதுபந்தனம் என்ற படத்தில் இடம்பெற்ற "பிஞ்சு ஹிருதயம் தேவலாயம்", "மஞ்சக்கிளி ஸ்வர்ணக்கிளி மயில்பீலிக்காட்டிலே வர்ணக்கிளி", "இவிடுதே சேச்சிகின்னாலே" (அசாகுல்லா சலீனா) போன்ற பாடல்களாகும். இவர் தமிழ், கன்னடம், துளு போன்ற மொழிகளிலும் பாடல்களை வழங்கியுள்ளார். பிரபல நடிகைகளான சுஹாசினி, சோபனா, மறைந்த ஷோபா போன்ற பல முன்னணி நடிகைகளுக்காக மலையாளத்தில் சில படங்களில் பிண்ணனி குரல் வழங்கியுள்ளார். வாழ்நாள் சாதனைக்காக 2003இல் கேரள திரைப்பட விமர்சகர்கள் விருதை வென்றுள்ளார். மலையாள மெல்லிசைக்கு பங்களித்ததற்காக கேரள சங்கீத நாடக அகாடமி இவருக்கு விருது வழங்கியது. மலையாளத் திரைப்பட இசையில் சிறந்து விளங்கியதற்காக 2019ஆம் ஆண்டில் கேரள அரசு இவரை கௌரவித்தது.
தனிப்பட்ட வாழ்க்கை
1951 சூன் 25 அன்று பிறந்த இவர், பாடகர் சாந்தா பி. நாயர், திரைப்பட இயக்குனரும், மலையாளத் திரைப்படங்களில் திரைக்கதை எழுத்தாளருமான கை. பத்மநாபன் நாயர் ஆகியோரின் ஒரே மகளாவார். இவரது முதல் பாடல் 1962ஆம் ஆண்டு மலையாள திரைப்படமான சினேகதீபம் படத்தில் இருந்தது. இவர் முதுகலை பட்டம் பெற்றார். 2011ஆம் ஆண்டில் சென்னை தூர்தர்ஷன், அனைத்திந்திய வானொலியில் சந்தைப்படுத்தல் இயக்குநராக ஓய்வு பெற்ற இவர், 2016 வரை ஆலோசகராக அதே பதவியில் தொடர்ந்தார். இவரது கணவர், ஜே. எம். இராசுவும், ஒரு பின்னணி பாடகர். இவர், இசைத் தொகுப்புகளைத் தயாரிக்கிறார். இந்த தம்பதியருக்கு ஆலாப் இராசு, அனுபமா என்ற இரண்டு குழந்தைகள் உள்ளனர். இவரது மகன் ஒரு இசைக்கலைஞராகவும், பின்னணி பாடகராகவும் இருக்கிறார்.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:மலையாளத் திரைப்படப் பின்னணிப் பாடகர்கள்
நிக்கோலே இலியோன்
நிக்கோலே இலியோன் (Nicolae Leon) ஓர் உருமேனிய உயிரியலாளர் ஆவார். இவர் 1862 ஆம் ஆண்டு ஏப்ரல் மாதம் 15 ஆம் நாள் பிறந்தார். இவர் இயற்கை ஆர்வலர் கிரிகோர் ஆண்டிபாவின் ஒன்றுவிட்ட மூத்த சகோதரர் ஆவார்.
இலியோன் உருமேனியாவின் போட்டோசானி மாகாணத்திலுள்ள கர்டெசுட்டி ஆட்சிப்பகுதிக்கு உட்பட்ட பைசெனி என்ற கிராமத்தில் பிறந்தார். 1881 ஆம் ஆண்டு முதல் இவர் ஐயாசி பல்கலைக்கழகத்தின் மருத்துவப் புலத்தில் படித்தார். 1884 ஆம் ஆண்டில் விலங்கியல் படிப்பதற்காக யெனா பல்கலைக்கழகத்திற்குச் சென்று, 1887 ஆம் ஆண்டு பட்டம் பெற்றார். ஐயாசிக்கு திரும்பிய பின்னர் இவர் 1889 ஆம் ஆண்டு மருத்துவப் புலத்தின் பேராசிரியராக ஆனார். பின்னர் இவர் அம்மருத்துவ நிறுவனத்தின் கல்வித் தலைவராகவும் பின்னர் 1918 மற்றும் 1920-1921 ஆம் ஆண்டுகளில் ஐயாசி பல்கலைக்கழகத்தின் கல்லூரித் தலைவராகவும் இருந்தார்.
1931 ஆம் ஆண்டு அக்டோபர் 4 அன்று நிக்கோலே இலியோன் காலமானார்
மேற்கோள்கள்
பகுப்பு:1862 பிறப்புகள் பகுப்பு:1931 இறப்புகள் பகுப்பு:உயிரியலாளர்கள் பகுப்பு:உருமேனிய நபர்கள்
பிபன் சந்திரா
பிபன் சந்திரா (1928 - ஆகத்து 30, 2014 ) நவீன இந்திய அரசியல் மற்றும் பொருளாதார வரலாற்று அறிஞர்களில் ஒருவர். இடதுசாரி சிந்தனையோட்டம் உடைய வரலாற்று ஆய்வாளர். பல்கலைக்கழக மானியக் குழு உறுப்பினர்களில் ஒருவராக இருந்தவர்.
பிறப்பும் கல்வியும்
இமாச்சலப் பிரதேசத்தில் பிறந்தவர். லாகூரிலுள்ள போர்மேன் கிறித்துவக் கல்லூரியிலும், ஐக்கிய அமெரிக்க நாடுகளிலுள்ள ஸ்டான்ஃபோர்டு பல்கலைக்கழகத்திலும், கல்வி பயின்றார். தில்லிப் பல்கலைக் கழகத்தில் முனைவர் பட்ட ஆய்வை மேற்கொண்டார்.
பணி
தில்லியில் உள்ள இந்து கல்லூரியில் விரிவுரையாளராகப் பணியாற்றினார். புது தில்லி ஜவகர்லால் நேரு பல்கலைக் கழகத்தில் பேராசிரியாகவும் பணியாற்றியுள்ளார். மெக்சிகோவிலுள்ள மெக்சிகோ கல்லூரியில் வருகைதரு பேராசிரியராகவும் இருந்துள்ளார். என்கொயரி என்னும் இதழிகையைத் தொடங்கி சில ஆண்டுகள் அதன் ஆசிரியர் குழுவிலும் இருந்தார்.
பதவி மற்றும் விருது
இந்திய வரலாற்றுப் பேராயத்தின் தலைவராக 1985ஆம் ஆண்டு பதவி வகித்திருக்கிறார். பல்கலைக்கழக மானியக் குழுவின் உறுப்பினராகவும், நேசனல் புக் டிரஸ்டின் அவைத்தலைவராகவும் பொறுப்பு வகித்துள்ளார். 2010 ஆம் ஆண்டு பத்ம பூசண் பெற்றார். 2013 ஆம் ஆண்டு திசம்பரில் பிகாரில் உள்ள ஆசியக் கழகத்தில் பிபன் சந்திராவுக்கு 'இதிகாச ரத்தினா' என்னும் பட்டம் வழங்கப்பட்டது.
புத்தகங்கள்
இவருடைய நவீன இந்திய வரலாற்றாய்வுகள் பல புத்தகங்களாக வந்துள்ளன.
வெளி இணைப்புகள்
பகுப்பு:1928 பிறப்புகள் பகுப்பு:இந்திய வரலாற்றாளர்கள் பகுப்பு:2014 இறப்புகள்
பாவலரேறு ச. பாலசுந்தரம்
'''பாவலரேறு ச. பாலசுந்தரம்''' (1924-2007) என்பவர் தமிழ் இலக்கண நூலாசிரியர் மற்றும் அகராதித் தொகுப்பாளராவார்.
இளமைக் காலம்
தஞ்சாவூரின் ஒரு பகுதியாகிய கருந்தட்டான்குடியில் மு.சந்திரசேகரன் -விசயாம்பாள் ஆகியோர்க்கு 1924 ஜனவரி 18 ஆம் நாள் பிறந்தார். தந்தையாரின் கருங்கல் பட்டறைத் தொழில் சார்ந்து சிற்பக்கலை பயின்றார். 1950 ஆம் ஆண்டு பங்கயவல்லி என்பவரை மணந்தார். இருவருக்கு இரண்டு மக்கள் உள்ளனர். சென்னைப் பல்கலைக்கழகத் தமிழ் வித்துவான் தேர்வு எழுதித் தேர்ச்சி பெற்றார்.
பணியாற்றிய விபரம்
கரந்தைத் தமிழ்ச் சங்கம் நடத்திய கரந்தைப் புலவர் கல்லூரியில் 1950ஆம் ஆண்டு ஆசிரியராக அமர்ந்து 1982 வரை பணியாற்றினார். தஞ்சைத் தமிழ்ப் பல்கலைக் கழகத்தின் கணிப்பொறி வழி சங்க இலக்கிய அகராதி, சங்க இலக்கியச் சொல்லடைவு தொகுக்கும் பணியில் சிறப்பு உதவியாளராக( 1987-1991 ) பணிபுரிந்துள்ளார்; அரசின் புதிய இலக்கண  நூலாக்கக்குழு உறுப்பினராகவும் பணியாற்றியுள்ளார். கரந்தைத் தமிழ்ச்சங்கம், தஞ்சைத் தொல்காப்பியர் கழகம், தஞ்சைத் திருக்குறள் பேரவை, தஞ்சைத் தமிழ்ச்சங்கம், கம்பன் கழகம் ஆகியவற்றில் உறுப்பினர், செயற்குழு உறுப்பினர், துணைத்தலைவர், தலைவர் பொறுப்புகளில் இருந்துள்ளார்.
எழுத்துப்பணிகள்
கரந்தைத் தமிழ்ச்சங்கத்தில் பணியாற்றத் தொடங்கிய காலந் தொட்டுக் கவிதைகள், கவிதை நாடகங்கள், உரைநடை நாடகங்கள், இலக்கண ஆய்வுக்கட்டுரைகள், இலக்கியத் திறனாய்வுக் கட்டுரைகள் எனத் தமிழ்ப்பொழில், செந்தமிழ், செந்தமிழ்ச்செல்வி, தெளிதமிழ் போன்ற திங்கள் இதழ்களில் எழுதி வந்தார். பாவரங்கம், பட்டிமன்றம், சொற்பொழிவு, வானொலி உரை என பல்வேறு அரங்குகளில் தம் படைப்புகளை வெளியிட்டுள்ளார். வானொலி நாடகங்கள் சிலவற்றிலும் நடித்துள்ளார். கல்லூரி மாணவர்களுக்கெனக் கவிதை நாடகம் எழுதி இசைப்பாடல்களைக் கூட்டி நாடகங்கள் அரங்கேற்றம் செய்துள்ளார்.
பதிப்பித்தது
(தஞ்சை, சரசுவதி மகால் நூலகச்சுவடிகள் வழி).
மேற்கோள்
பகுப்பு:1924 பிறப்புகள் பகுப்பு:2007 இறப்புகள் பகுப்பு:தமிழ்நாட்டுத் தமிழறிஞர்கள்
பொள்ளாச்சி பங்குனி உத்திர கட்டளை இணைப்பு அருள்மிகு சுப்பிரமணியசாமி கோயில்
பொள்ளாச்சி பங்குனி உத்திர கட்டளை இணைப்பு அருள்மிகு சுப்பிரமணியசாமி கோயில் தமிழ்நாட்டில் கோயம்புத்தூர் மாவட்டம், பொள்ளாச்சி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுப்பிரமணியசுவாமி, வள்ளி தெய்வாணை சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வடஆளபிறந்தான் ஊராட்சி
வடஆளபிறந்தான் ஊராட்சி (Vadalapiranthan Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1628 ஆகும். இவர்களில் பெண்கள் 801 பேரும் ஆண்கள் 827 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :